Il-gazzetti kollha tal-lum fuq il-faċċatta għandhom l-istorja li l-Malti li kien maħtuf fil-Libja ilbieraħ tard bil-lejl irritorna qawwi u sħiħ. l -orizzont turi ritratt ta’ Martin Galea mal-wasla tiegħu f’Malta bit-titlu “Kien maħtuf mit-twajba” filwaqt li qalu li l-Malti responsabbli mis-saħħa u s-sigurta fil-kumpanija taż-żejt jeħlisha mingħajr grieħi viżibbli wara ħidma sfieqa tal-Gvern. l -orizzont fi storja oħra tgħid li s-sitwazzjoni fil-Libja qed tkompli sejra għall-agħar hekk kif l-ambaxxatriċi Amerikana għal-Libja tinsab Malta. The Malta Indpendent wkoll turi ritratt mal-wasla ta’ Martin Galea f’Malta bit-titlu Martin Galea lura Malti qawwi u sħiħ. Tgħid li hemm numru ta’ pjani ta’ evakwazzjoni fis-seħħ minħabba s-sitwazzjoni fil-Libja u tikwota lill-Prim Ministru fost l-oħrajn jirringrazzja lil min ħadem fis-silenzju. In-Nazzjon wkoll b’ritratt ta’ Martin Galea u bit-titlu’ Kuntent li ninsab qawwi u sħiħ filwaqt li tgħid li ma hemm ebda informazzjoni dwar kif inħeles mill-grupp ta’ militanti għalkemm l-indikazzjonijiet huma li nħeles minn grupp ta’ Libjani stess. Storja oħra tgħid kif il-Gvern Libjan qed jitlob l-għajnuna minħabba l-kriżi u li l-Partit Nazzjonalista qal li l-ħelsien ta’ Martin Galea hi aħbar sabiħa għal kull Malti. The Times of Malta wkoll b’ritratt ta’ Martin Galea u tgħid li l-ħaddiem Malti li kien maħtuf wasal lura Malta mil-Libja. Fost l-oħrajn tikkwottah jirringrazzja lill-konslu Marisa Farrugia talli salvatlu ħajtu. Ara wkoll l-ewwel reazzjoni ta’ Galea f’Malta fuq dan il-link: http://www.tvm.com.mt/news/jinheles-u-jasal-malta-l-malti-mahtuf-fil-libja/